A Tanács 697/93/EGK rendelete
(1993. március 17.)
a halászati és akvakultúratermékek piacának közös szervezéséről szóló 3759/92/EGK rendelet módosításáról, valamint a vám- és statisztikai nómenklatúráról és a Közös Vámtarifáról szóló 2658/87/EGK rendelet módosításáról
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 43. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel a 3759/92/EGK rendelet [4] a legtöbb halfajt annak rendszertani neve alapján azonosította;
mivel néhány, nemzetközileg rendszerint pisztrángként ismert halfaj új rendszertani elnevezést kapott, amikor e fajokat a Salmo nemből az Oncorhynchus nembe helyezték át; mivel ez a rendszertani névváltoztatás nem jár sem e fajok vámtarifa-besorolásának változásával, sem a Közös Vámtarifa szerkezetének változásával; mivel elegendőnek tűnik az új rendszertani nevekre lábjegyzetben utalni; mivel ennek következtében a fent említett rendelet VII. melléklete módosítandó;
mivel a Közös Vámtarifa tartalmazza a 3759/92/EGK rendelet alkalmazásából származó vámnómenklatúrát; mivel ezért a 2658/87/EGK rendelet [5] I. mellékletében található kombinált nómenklatúra módosítandó,
ELFOGADTA EZT A RENDELETET:
1. cikk
A 3759/92/EGK rendelet VII. mellékletének helyébe e rendelet melléklete lép.
2. cikk
A 2658/87/EGK rendelet I. mellékletének helyébe az ott felsorolt KN-kódok tekintetében e rendelet melléklete lép.
3. cikk
Ez a rendelet az Európai Közösségek Hivatalos Lapjában való kihirdetésétől számított hat hét elteltével lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1993. március 17-én.